《化成岩》
宋代·陆经

交臂寻幽岁已残，瘦藤枯石重跻攀。
忽逢晴洞龙开室，冷瞰寒跻玉绕山。
猿鸟窥人知旧识，藤萝引迳入无间。
游车自向红尘去，日暮老僧催闭关。

作者简介：越州人，字子履。母再嫁陈见素，因冒姓陈，见素卒，还本姓。仁宗朝，官至集贤殿修撰，坐谪流落。与欧阳修、苏舜钦辈游。善真行书，时有《寓山集》。